**Πληροφορίες για τις τεχνικές προδιαγραφές:**

**Στο τηλέφωνο που αναγράφεται στο παράρτημα των Τεχνικών Προδιαγραφών (σελ.42)**

**ΠΑΡΑΡΤΗΜΑ Α’ ΤΗΣ ΥΠ΄ΑΡΙΘΜ 4022/30.4.2020 ΔΙΑΚΗΡΥΞΗΣ**

**ΤΕΧΝΙΚΕΣ ΠΡΟΔΙΑΓΡΑΦΕΣ ΤΜΗΜΑΤΟΣ 1**

**ΤΜΗΜΑ 1: Προμήθεια online βάσεων δεδομένων (προμήθεια δικαιωμάτων ηλεκτρονικής πρόσβασης και χρήσης των βάσεων δεδομένων), για τις ανάγκες της Βιβλιοθήκης και Κέντρου Πληροφόρησης του Πολυτεχνείου Κρήτης για το έτος 2020**

Στα πλαίσια του παρόντος διαγωνισμού, οι συμμετέχοντες θα πρέπει να παρέχουν πληροφορίες ή/και υλικό που να τεκμηριώνει τα ακόλουθα, ώστε να είναι εφικτή η αξιολόγησή τους.

1. ***Διάθεση των Βάσεων Δεδομένων:***

Ο προσφέρων οικονομικός φορέας θα πρέπει να είναι εγκεκριμένος διαθέτης των υπό προμήθεια βάσεων δεδομένων και να μπορεί να πιστοποιήσει το γεγονός αυτό με την προσκόμιση των απαραίτητων δικαιολογητικών, εφόσον του ζητηθεί από το Πολυτεχνείο Κρήτης.

1. **Χρόνος έναρξης πρόσβασης της Βι.Κε.Π. στις βάσεις δεδομένων**

Ως μέγιστο χρονικό διάστημα έναρξης της παροχής πρόσβασης στις υπό προμήθεια βάσεις Δεδομένων, ορίζονται οι δέκα (10) μέρες από την υπογραφή της σύμβασης με τον Ανάδοχο. Σε περίπτωση υπέρβασης του παραπάνω χρονικού διαστήματος, ο Ανάδοχος θα πρέπει να ζητήσει παράταση με αίτησή του, στην οποία θα αιτιολογεί την καθυστέρηση στην παροχή πρόσβασης. Σε αυτήν την περίπτωση, παρατείνεται ανάλογα και η χρονική διάρκεια της πρόσβασης της Βιβλιοθήκης και Κέντρου Πληροφόρησης στο συγκεκριμένο υλικό. Παρόλα αυτά, ο συνολικός χρόνος έναρξης της παροχής πρόσβασης με καθυστέρηση, δεν μπορεί να υπερβαίνει τον ένα (1) μήνα από την υπογραφή της σύμβασης με τον Ανάδοχο.

1. **Διάρκεια παροχής πρόσβασης στις βάσεις δεδομένων**

Ως διάρκεια παροχής πρόσβασης στις βάσεις δεδομένων νοείται ένα συνδρομητικό έτος, το οποίο αφορά τουλάχιστον ένα πλήρες ημερολογιακό έτος από την ημερομηνία έναρξης της συνδρομής, σύμφωνα με τις ημερομηνίες που αναφέρονται στο παρόν παράρτημα. Μετά τη λήξη του καθορισμένου από τη σύμβαση χρόνου πρόσβασης και εφόσον η πρόσβαση στις βάσεις δεδομένων είναι μέσω διαδικτύου (on line), είναι επιθυμητή η διατήρηση του δικαιώματος συνεχούς πρόσβασης του Πολυτεχνείου Κρήτης στο συγκεκριμένο τμήμα της βάσης δεδομένων που αντιστοιχεί χρονικά στην εν λόγω προμήθεια και μετά το πέρας της σύμβασης. Η αποδοχή της συνεχούς πρόσβασης του Π.Κ. θα πρέπει να πιστοποιείται με σχετικό έγγραφο του δημιουργού της βάσης δεδομένων προς τη Βιβλιοθήκη και Κέντρο Πληροφόρησης. Σε περίπτωση που η συνεχής πρόσβαση όπως περιγράφεται παραπάνω δεν είναι επιτρεπτή από το δημιουργό της βάσης δεδομένων, ο προσφέρων οικονομικός φορέας θα πρέπει να το δηλώσει στη Βιβλιοθήκη και Κέντρο Πληροφόρησης προσκομίζοντας και τη σχετική τεκμηρίωση (π.χ. έντυπη σχετική δήλωση του δημιουργού της βάσης δεδομένων).

1. **Ανανέωση συνδρομής:** στην περίπτωση όπου το Πολυτεχνείο Κρήτης διαθέτει ήδη πρόσβαση στις αιτούμενες βάσεις δεδομένων, οπότε με τον παρόντα διαγωνισμό ουσιαστικά ζητείται ανανέωση συνδρομής, ο προσφέρων οικονομικός φορέας υποχρεούται να προβεί στις απαιτούμενες ενέργειες προκειμένου:
   1. να εξασφαλίσει για το Πολυτεχνείο Κρήτης όλα τα προνόμια που οι παραγωγοί /διαθέτες παρέχουν για τις ανανεώσεις στους συνδρομητές τους
   2. να εγγυηθεί την αδιάλειπτη πρόσβαση του Πολυτεχνείου Κρήτης στις βάσεις δεδομένων.
2. **Πρόσβαση των χρηστών στις βάσεις δεδομένων :** Ο Ανάδοχος αναλαμβάνει να διεκπεραιώσει όλες τις απαραίτητες διαδικασίες, ώστε το Πολυτεχνείο Κρήτης να έχει πρόσβαση στο περιεχόμενο των βάσεων δεδομένων με αναγνώριση των ΙΡ διευθύνσεων του Πολυτεχνείου Κρήτης ή με κωδικούς πρόσβασης και για αριθμό ταυτόχρονων χρηστών, όπως ορίζεται στη στήλη «Περιγραφή αναγκών της Βι.Κε.Π.» του παρακάτω πίνακα. Η δυνατότητα πρόσβασης θα πρέπει να είναι αδιάλειπτη και να είναι δυνατή σε 24ωρη βάση και για όλες της ημέρες της εβδομάδας.
3. **Χρονική κάλυψη και ενημέρωση των προσφερόμενων βάσεων δεδομένων :**

Α) Για κάθε βάση δεδομένων, ο προσφέρων οικονομικός φορέας θα πρέπει να δηλώνει εάν το προσφερόμενο προϊόν καλύπτει χρονικά όλες τις προηγούμενες εκδόσεις, ή εάν κάθε συνδρομή είναι περιορισμένης χρονικής κάλυψης και πρέπει να χρησιμοποιείται συμπληρωματικά, μαζί με προηγούμενες εκδόσεις της συγκεκριμένης βάσης δεδομένων.

Β) Ο προσφέρων οικονομικός φορέας θα πρέπει να αναφέρει τη συχνότητα ενημέρωσης (updating) κάθε βάσης δεδομένων.

1. **Παρεχόμενες Υπηρεσίες Εξυπηρέτησης/Υποστήριξης Πελατών**: Είναι απαραίτητο, να παρέχονται οι υπηρεσίες με ηλεκτρονικό τρόπο μέσω Internet. Να αναφερθούν από τους προσφέροντες οικονομικούς φορείς, όποιες άλλες υπηρεσίες εξυπηρέτησης/ υποστήριξης προς τη Βι.Κε.Π. του Πολυτεχνείου Κρήτης μπορούν να παρέχουν, ποιες είναι αυτές και αν παρέχονται ηλεκτρονικά. Τεχνική και άλλη υποδομή του προσφέροντα οικονομικού φορέα που εγγυάται τη δυνατότητα τεχνικής υποστήριξης σε θέματα εγκατάστασης και λειτουργίας των βάσεων δεδομένων, δυνατότητα άμεσης επικοινωνίας με τεχνικούς σε περίπτωση αντιμετώπισης προβλημάτων.
2. **Ενημέρωση για αλλαγές και προβλήματα λειτουργίας:**  Ο ανάδοχος θα πρέπει να προβαίνει σε άμεση ενημέρωση για τυχόν αλλαγές των διευθύνσεων πρόσβασης στις βάσεις δεδομένων (URL) και για τυχόν προβλήματα λειτουργίας ή πρόσβασης στο περιεχόμενο των βάσεων. Στην περίπτωση ουσιώδους αλλαγής του περιεχομένου μιας βάσης (π.χ. προσθήκη στα περιεχόμενα μιας βάσης τίτλων τους οποίους καταρχήν έχουμε μεμονωμένα συμπεριλάβει στη σύμβαση με τον ανάδοχο) ο προσφέρων οικονομικός φορέας θα πρέπει να δηλώσει δεσμευτικά στην προσφορά του το αν υποστηρίζει τη δυνατότητα αλλαγής του περιεχομένου της αρχικά συναφθείσας σύμβασης (πχ. αφαίρεση ενός τίτλου και ταυτόχρονη επέκταση της χρονικής διάρκειας συνδρομής σε έναν άλλο με βάση τα τρέχοντα δεδομένα) στα πλαίσια πάντα του ποσού της αρχικής σύμβασης.

***ΒΑΣΕΙΣ ΜΕ ΣΥΝΔΡΟΜΗ ΓΙΑ ΤΟ 2020***

Παρακάτω αναφέρονται οι βάσεις δεδομένων που η Βι.Κε.Π. του Πολυτεχνείου Κρήτης επιθυμεί να γίνει συνδρομήτρια για το έτος 2020. Το Πολυτεχνείο Κρήτης διατηρεί το δικαίωμα να διακόψει τις συνδρομές ορισμένων βάσεων δεδομένων μετά από έγκαιρη συνεννόηση με τον ανάδοχο.

|  |  |  |  |  |  |
| --- | --- | --- | --- | --- | --- |
| **A/A** | **ΕΙΔΟΣ** | **ΠΕΡΙΓΡΑΦΗ ΕΙΔΟΥΣ** | **ΧΡΟΝΙΚΗ ΔΙΑΡΚΕΙΑ ΠΡΟΣΒΑΣΗΣ**  **[ηη/μμ/χχχχ]** | **ΠΕΡΙΓΡΑΦΗ ΑΝΑΓΚΩΝ ΤΗΣ Βι.Κε.Π.** | **ΣΥΜΜΟΡΦΩΣΗ ΑΠΑΙΤΗΣΕΩΝ** |
| 1. | **Classification Web** | Υπηρεσία που παρέχει πρόσβαση μέσω Διαδικτύου στους ταξινομικούς πίνακες και στις θεματικές επικεφαλίδες της Βιβλιοθήκης του Κογκρέσου (Library of Congress). Πρόκειται για απαραίτητο εργαλείο σε Βιβλιοθήκες που χρησιμοποιούν το ταξινομικό σύστημα της Βιβλιοθήκης του Κογκρέσου. | 23/12/2019-22/12/2020 | Παροχή ηλεκτρονικής πρόσβασης για τέσσερις (4) ταυτόχρονους χρήστες μέσω διαδικτύου (Internet) στο προϊόν “Classification Web” (ταξινομικοί πίνακες & θεματικές επικεφαλίδες της Βιβλιοθήκης του Κογκρέσου). |  |
| 2. | **Eurographics – The European Association for Computer Graphics** | Εγγραφή (institutional membership) στον μη κερδοσκοπικό οργανισμό, κυρίως ευρωπαίων, επαγγελματιών που ασχολούνται με computer graphics και συναφή αντικείμενα. | 01/01/2020 – 31/12/2020 | Παροχή ηλεκτρονικής πρόσβασης μέσω διαδικτύου (Internet) σε online υπηρεσίες του Eurographics για απεριόριστους ταυτόχρονους χρήστες. Παραλαβή από τη Βιβλιοθήκη όλων των έντυπων εκδόσεων του Eurographics, όπως πρακτικά συνεδρίων & περιοδικές εκδόσεις του. |  |
| 3. | **MathSciNET** | Βιβλιογραφική βάση δεδομένων που καλύπτει την παγκόσμια μαθηματική βιβλιογραφία από το 1940 μέχρι σήμερα. Περιλαμβάνει περιλήψεις και κριτικές για άρθρα συγγραφέων και ευρετηριάζει πάνω από 1.700 τρέχοντα περιοδικά. Εκτός από την περίληψη και την κριτική για το κάθε άρθρο, προσφέρεται δυνατότητα συνδέσμου στο πλήρες κείμενο σε ηλεκτρονική μορφή εφόσον υφίσταται συνδρομή της Βι.Κε.Π. | 01/01/2020 – 31/12/2020 | Παροχή ηλεκτρονικής πρόσβασης για απεριόριστους ταυτόχρονους χρήστες μέσω διαδικτύου (Internet) στη βιβλιογραφική βάση δεδομένων “MATHSCINET” (βιβλιογραφικές αναφορές με επιτομές και δυνατότητα συνδέσμου στο πλήρες κείμενο). |  |
| 4. | **OnePetro - Society of Petroleum Engineers** | Πηγή πληροφοριών που περιέχει το πλήρες κείμενο των τεχνικών άρθρων της SPE (Society of Petroleum Engineers). | 01/01/2020 – 31/12/2020 | Παροχή ηλεκτρονικής πρόσβασης για απεριόριστους ταυτόχρονους χρήστες μέσω διαδικτύου (Internet) στη βάση δεδομένων “OnePetro” (πλήρες κείμενο τεχνικών άρθρων της SPE). |  |
| 5. | **Web of Science** | Βάση βιβλιογραφικών δεδομένων και δεδομένων παραπομπών (citation indexes) που περιλαμβάνει αναφορές από περίπου 8.700 τίτλους επιστημονικών περιοδικών. Παρέχει τη δυνατότητα βιβλιογραφικής αναζήτησης αλλά και αναζήτησης των βιβλιογραφικών παραπομπών από και προς κάθε αναγραφή. Συνδυάζει σε ένα ενιαίο περιβάλλον τα: Science Citation Index (1945-σήμερα), Social Science Citation Index (1956- σήμερα), Arts & Humanities Citation Index (1975-σήμερα), Index Chemicus (1993-σήμερα), Current Chemical Reaction (1986-σήμερα). | 01/01/2020 – 31/12/2020 | Παροχή ηλεκτρονικής πρόσβασης για απεριόριστους ταυτόχρονους χρήστες μέσω διαδικτύου (Internet) στη βιβλιογραφική βάση δεδομένων “Web of Science” (βιβλιογραφικές εγγραφές με επιτομές και ανάλυση βιβλιογραφικών παραπομπών). |  |

Οι οικονομικοί φορείς απαιτείται, επί ποινή αποκλεισμού, να συμμορφωθούν με τις τεχνικές προδιαγραφές, απαντώντας «ΝΑΙ» στη στήλη «ΣΥΜΜΟΡΦΩΣΗ ΑΠΑΙΤΗΣΕΩΝ», του πίνακα «ΠΕΡΙΓΡΑΦΗ ΕΙΔΩΝ (ΒΑΣΕΩΝ ΔΕΔΟΜΕΝΩΝ).

**ΤΕΧΝΙΚΕΣ ΠΡΟΔΙΑΓΡΑΦΕΣ ΤΜΗΜΑΤΟΣ 2**

**ΤΜΗΜΑ 2: Προμήθεια και διαδικασία αποστολής τευχών (έντυπων ή/και ηλεκτρονικών) ξενόγλωσσων περιοδικών, στα οποία είναι ήδη συνδρομήτρια η Βιβλιοθήκη και Κέντρο Πληροφόρησης (Βι.Κε.Π.) του Πολυτεχνείου Κρήτης , ή/και σε νέα περιοδικά, για το έτος 2020.**

**1. Χρόνος αποστολής τόμων/τευχών**

Ως μέγιστο χρονικό διάστημα αποστολής των έντυπων τόμων/τευχών των περιοδικών εκδόσεων από τον ανάδοχο στη Βι.Κε.Π. του Ιδρύματος, ορίζεται το ανώτατο ένας μήνας από την έκδοσή τους. Σε αντίθετη περίπτωση ο ανάδοχος θα πρέπει να μπορεί να αιτιολογήσει την καθυστέρηση στην αποστολή των τόμων / τευχών με γραπτές αναφορές.

*ΣΥΜΜΟΡΦΩΣΗ ΑΠΑΙΤΗΣΗΣ*:

**2. Διάρκεια συνδρομών**

2.1 Οι συνδρομές των περιοδικών συνήθως αρχίζουν τον Ιανουάριο και τελειώνουν τον Δεκέμβριο του ίδιου ημερολογιακού έτους. Υπάρχουν όμως και περιπτώσεις που οι συνδρομές αρχίζουν σε οποιοδήποτε μήνα ενός έτους και τελειώνουν τον αντίστοιχο μήνα του επόμενου έτους.

2.2 Οι συνδρομές θα καλύπτουν το έτος 2020 και θα αφορούν όλα τα τεύχη των τίτλων της λίστας περιοδικών, τα οποία θα εκδοθούν κατά τη διάρκεια του 2020, συμπεριλαμβανομένου και της παραπάνω (2.1) περίπτωσης.

2.3 Επίσης, ο διαγωνισμός καλύπτει και τεύχη τίτλων περιοδικών της λίστας που ήταν προγραμματισμένα να εκδοθούν σε προηγούμενα έτη (καθυστερημένες εκδόσεις) και τα οποία πιθανόν να εκδοθούν κατά τη διάρκεια του έτους 2020.

*ΣΥΜΜΟΡΦΩΣΗ ΑΠΑΙΤΗΣΗΣ*:

**3. Επιβεβαίωση παραγγελιών**

3.1 Ο ανάδοχος είναι υποχρεωμένος να στέλνει στη Βι.Κε.Π. γραπτή επιβεβαίωση της διεκπεραίωσης των παραγγελιών, το ανώτερο εντός ενός μήνα από την ημερομηνία αποστολής των παραγγελιών από τη Βι.Κε.Π. στον ανάδοχο.

3.2 Η μη εκτέλεση των παραγγελιών θα πρέπει να δικαιολογείται κατά περίπτωση με γραπτή ειδοποίηση του αναδόχου στη Βι.Κε.Π.

*ΣΥΜΜΟΡΦΩΣΗ ΑΠΑΙΤΗΣΗΣ*:

**4. Μεταφορά, αποστολή των τόμων/τευχών των περιοδικών εκδόσεων**

4.1 Η αποστολή των έντυπων τόμων/τευχών των περιοδικών εκδόσεων στις εγκαταστάσεις της Βι.Κε.Π. θα γίνεται μέσω εταιρείας ταχυμεταφορών (courier) κάθε εβδομάδα για το σύνολο των τευχών που αναλογούν στην εβδομάδα αυτή.

4.2 Τα δέματα θα πρέπει να συνοδεύονται από λίστα των τίτλων και αρίθμηση των τόμων/τευχών που περιέχουν.

4.3 Σε περίπτωση απώλειας ολόκληρου δέματος ή μέρους του περιεχομένου ενός δέματος ο ανάδοχος είναι υποχρεωμένος να αντικαταστήσει με δικά του έξοδα τους τόμους/τεύχη των περιοδικών εκδόσεων που τυχόν θα χαθούν ή θα λείπουν. Τα έξοδα αποστολής των χαμένων κατά την μεταφορά δεμάτων, τόμων ή τευχών βαρύνουν τον ανάδοχο.

4.4 Ο ανάδοχος είναι υποχρεωμένος να ενημερώνει γραπτώς τη Βι.Κε.Π. για κάθε αποστολή δέματος. Η ενημέρωση θα πρέπει να περιλαμβάνει τα ακόλουθα στοιχεία : ημερομηνία αποστολής του δέματος, το βάρος του και το ποσόν το οποίο πληρώθηκε για την αποστολή του καθώς και τη λίστα με τους τίτλους και την αρίθμηση των τόμων/τευχών που περιλαμβάνει το δέμα.

4.5 Όλα τα τεύχη θα πρέπει να φέρουν αυτοκόλλητη ετικέτα με τα βιβλιογραφικά στοιχεία του τεύχους.

*ΣΥΜΜΟΡΦΩΣΗ ΑΠΑΙΤΗΣΗΣ*:

**5. Ηλεκτρονική παρακολούθηση συνδρομών των περιοδικών εκδόσεων**

5.1 Ο ανάδοχος προτρέπεται να διαθέτει βάση δεδομένων μέσω της οποίας η Βι.Κε.Π. θα μπορεί να παρακολουθεί, ηλεκτρονικά, τις παραγγελίες που έχει κάνει, τα τιμολόγια που εκδίδονται, τις αποστολές των έντυπων τόμων/τευχών που έχει κάνει ο ανάδοχος στη Βι.Κε.Π. και τα ελλείποντα τεύχη των συνδρομών (claims) για τα οποία ο ανάδοχος έχει ειδοποιήσει τους εκδότες.

5.2 Στη βάση δεδομένων πρέπει να υπάρχει δυνατότητα αναζήτησης σε όλους τους τίτλους περιοδικών εκδόσεων στους οποίους η Βι.Κε.Π. έχει συνδρομή. Είναι επιθυμητή η δυνατότητα αναζήτησης σε τίτλους περιοδικών εκδόσεων που δεν έχει η Βι.Κε.Π. συνδρομή, ώστε να μπορεί να ενημερώνεται γι’ αυτούς. Σε όλους τους τίτλους περιοδικών εκδόσεων πρέπει να παρουσιάζονται τα βιβλιογραφικά στοιχεία τους. Η αναζήτηση των τίτλων πρέπει να γίνεται με ποικίλους τρόπους, π.χ. ISSN, λέξεις-κλειδιά, τίτλο, θέμα, εκδότη.

5.3 Η προσφορά δυνατότητας πρόσβασης στη βάση δεδομένων του προμηθευτή μέσω αναγνώρισης των ΙΡ διευθύνσεων του Πολυτεχνείου Κρήτης είναι προτιμώμενη.

*ΣΥΜΜΟΡΦΩΣΗ ΑΠΑΙΤΗΣΗΣ*:

**6. Ελλείποντα τεύχη (claims)**

Ο ανάδοχος είναι υποχρεωμένος να παρακολουθεί τη ροή των συνδρομών και να ζητά τα ελλείποντα τεύχη έγκαιρα από τους εκδότες. Επίσης, να στέλνει εγγράφως κάθε σχετική ενημέρωση στη Βι.Κε.Π., κατ’ ελάχιστο κάθε δύο μήνες.

*ΣΥΜΜΟΡΦΩΣΗ ΑΠΑΙΤΗΣΗΣ*:

**7. Αντικατάσταση τόμων/τευχών**

Ο ανάδοχος είναι υποχρεωμένος να αντικαταστήσει με δικά του έξοδα εντός ενός μήνα τους/τα τόμους/τεύχη περιοδικών εκδόσεων τα οποία είναι τυχόν κατεστραμμένα ή κακέκτυπα.

*ΣΥΜΜΟΡΦΩΣΗ ΑΠΑΙΤΗΣΗΣ*:

**8. Ενημέρωση για βιβλιογραφικές αλλαγές**

Ο ανάδοχος προτρέπεται να στέλνει γραπτή ενημέρωση στη Βι.Κε.Π. για τυχόν αλλαγές στα βιβλιογραφικά δεδομένα (αλλαγές τίτλων, συχνότητας κ.λπ.) των τίτλων στους οποίους η Βι.Κε.Π. είναι συνδρομήτρια. Προσφορά παροχής online ενημέρωσης των βιβλιογραφικών αλλαγών είναι προτιμώμενη.

*ΣΥΜΜΟΡΦΩΣΗ ΑΠΑΙΤΗΣΗΣ*:

**9. Ηλεκτρονικά περιοδικά (e-journals)**

9.1 Ο ανάδοχος είναι υποχρεωμένος να παρέχει πρόσβαση στην ηλεκτρονική μορφή του περιοδικού που θα ζητηθεί, σύμφωνα με την λίστα συνδρομών.

9.2 Ο ανάδοχος πρέπει να προσφέρει ενοποιημένο, online περιβάλλον για την πρόσβαση, διάθεση και χρήση των ηλεκτρονικών περιοδικών εκδόσεων από τους χρήστες της Βι.Κε.Π. Η προσφορά δυνατότητας πρόσβασης στις ηλεκτρονικές εκδόσεις μέσω αναγνώρισης των IP διευθύνσεων του Πολυτεχνείου Κρήτης είναι προτιμώμενη έναντι της πρόσβασης μέσω προσωπικών κωδικών. Ο ανάδοχος θα πρέπει να προσφέρει δυνατότητα 24ωρης πρόσβασης στο ενοποιημένο περιβάλλον πρόσβασης στους ηλεκτρονικούς τίτλους και για όλες τις ημέρες της εβδομάδας (7 ημέρες). Σε περίπτωση διακοπής της πρόσβασης από υπαιτιότητα του αναδόχου, ο ανάδοχος θα πρέπει να επαναφέρει την πρόσβαση το αργότερο εντός 24 ωρών. Μεγαλύτερη καθυστέρηση στην αποκατάσταση της πρόσβασης θα πρέπει να αιτιολογείται επαρκώς από τον ανάδοχο. Η δυνατότητα παροχής έτοιμης λίστας για τη δημιουργία σταθερών συνδέσμων των τίτλων των περιοδικών εκδόσεων στην ιστοσελίδα της Βι.Κε.Π. είναι προτιμώμενη.

9.3 Σε περίπτωση διακοπής μιας ηλεκτρονικής συνδρομής, ο προμηθευτής πρέπει να αναφέρει αν υπάρχει δυνατότητα πρόσβασης στο υλικό που έχει πληρωθεί (post cancellation policy).

*ΣΥΜΜΟΡΦΩΣΗ ΑΠΑΙΤΗΣΗΣ*:

**10. Αντιπροσώπευση - Επικοινωνία**

Σε περίπτωση που ο προμηθευτής είναι εταιρία εξωτερικού, είναι επιθυμητή η ύπαρξη τοπικού αντιπροσώπου καθώς και ανοιχτής, δωρεάν τηλεφωνικής γραμμής επικοινωνίας.

*ΣΥΜΜΟΡΦΩΣΗ ΑΠΑΙΤΗΣΗΣ*:

**ΤΙΤΛΟΙ ΠΕΡΙΟΔΙΚΩΝ ΜΕ ΣΥΝΔΡΟΜΗ ΓΙΑ ΤΟ ΕΤΟΣ 2020**

|  |  |  |  |  |
| --- | --- | --- | --- | --- |
| **A/A** | **ΤΙΤΛΟΣ ΠΕΡΙΟΔΙΚΟΥ** | **ISSN** | **Απαιτούμενη μορφή συνδρομής** | **Προσφερόμενη μορφή συνδρομής** |
|  | 2G: revista internacional de arquitectura | 1136-9647 | Έντυπη |  |
|  | AA files | 0261-6823 | Έντυπη |  |
|  | A+T | 1132-6409 | Έντυπη |  |
|  | A + U – Architecture and urbanisme | 0389-9160 | Έντυπη |  |
|  | Architectural theory review | 1326-4826 | Έντυπη και Ηλεκτρονική |  |
|  | Casabella | 0008-7181 | Έντυπη |  |
|  | Detail | 0011-9571 | Έντυπη |  |
|  | El croquis | 0212-5633 | Έντυπη |  |
|  | Geophysics | 0016-8033 | Έντυπη και Ηλεκτρονική |  |
|  | Harvard design magazine | 1093-4421 | Έντυπη |  |
|  | International journal of architectural heritage | 1558-3058 | Έντυπη |  |
|  | JA - Japan Architect | 1342-6478 | Έντυπη |  |
|  | New geographies |  | Έντυπη |  |
|  | OASE: tijdschrift voor architectuur (journal for architecture) | 0169-6238 | Έντυπη |  |
|  | Perspecta | 0079-0958 | Έντυπη |  |
|  | Proceedings of the IEEE | 0018-9219 | Έντυπη και Ηλεκτρονική |  |
|  | Quaderns d’arquitectura l urbanisme | 1133-8857 | Έντυπη |  |
|  | Topos: the international review of landscape architecture and urban design | 0942-752X | Έντυπη |  |
|  | Volume | 1574-9401 | Έντυπη |  |

Οι οικονομικοί φορείς απαιτείται, επί ποινή αποκλεισμού, να συμμορφωθούν με τους παραπάνω όρους, όπως αυτοί αποτυπώνονται στις τεχνικές προδιαγραφές, απαντώντας με «ΝΑΙ» στο «ΣΥΜΜΟΡΦΩΣΗ ΑΠΑΙΤΗΣΗΣ». **Εξαίρεση** αποτελούν οι τεχνικές προδιαγραφές «3. Επιβεβαίωση παραγγελιών», «5. Ηλεκτρονική παρακολούθηση συνδρομών των περιοδικών εκδόσεων», «8. Ενημέρωση για βιβλιογραφικές αλλαγές» και «10. Αντιπροσώπευση – Επικοινωνία», στις οποίες οι οικονομικοί φορείς μπορούν να δώσουν ελεύθερη απάντηση.